
Narva Linnavalitsuse 18.05.2011 korralduse nr 470-k punktide 3.1.1 ja 3.1.2 muutmine
1. Asjaolud ja menetluse käik
Maa-ameti 31.12.2012 kirja nr 6.3-2/14242 alusel on algatatud Tallinna mnt 37a katastriüksuse jagamisel tekkivatele maaüksustele sihtotstarvete määramise menetlus, kus selgus, et maaüksustele aadresside määramisel so Narva Linnavalitsuse 18.05.2011 korralduse nr 470-k alapunktides 3.1.1 ja 3.1.2 on tehtud moodustatavate maaüksuste lähiaadressides 3. Roheline tänav T1 ja 3. Roheline tänav 7 trükiviga.

Lähtudes eelpoolmainitust tuleb muuta Narva Linnavalitsuse 18.05.2011 korralduse nr 470-k alapunktid 3.1.1 ja 3.1.2.
2. Õiguslikud alused
2.1 Haldusmenetluse seaduse § 64 lõike 1 kohaselt haldusmenetluse seaduse nelja jao sätteid kohaldatakse haldusakti kehtetuks tunnistamisele haldusorgani poolt. Kehtetuks tunnistamise kohta sätestatut kohaldatakse ka haldusorgani poolt haldusakti muutmise ja haldusakti kehtivuse peatamise suhtes.
2.2 Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Muuta Narva Linnavalitsuse 18.05.2011 korralduse nr 470-k alapunktid 3.1.1 ja 3.1.2 ning sõnastada järgmiselt:
„3.1.1 krundile pindalaga 673 m2 (pos 3) aadress Narva linn, 3. Roheline tänav 7.
 3.1.2 krundile pindalaga 2093 m2 (pos 4B) aadress Narva linn, 3. Roheline tänav T1.”
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul alates jõustumisest.

